
Prienų rajono savivaldybės tarybai


SPRENDIMO „DĖL PRIENŲ RAJONO SAVIVALDYBĖS TARYBOS 2016 M. KOVO 31 D. SPRENDIMO NR. T3-63 „DĖL PRIENŲ RAJONO SAVIVALDYBEI SKIRTŲ KELIŲ PRIEŽIŪROS IR PLĖTROS PROGRAMOS LĖŠŲ PASKIRSTYMO IR ŠIOS PROGRAMOS LĖŠOMIS FINANSUOJAMŲ OBJEKTŲ SĄRAŠO PATVIRTINIMO“ PAKEITIMO“ AIŠKINAMASIS RAŠTAS

2016-11-10  Nr. R3-289


Teikiamas sprendimo projektas dėl Kelių priežiūros ir plėtros programos lėšų paskirstymo ir objektų sąrašo pakeitimo.
Objektų sąrašo pakeitimai:
Prienų seniūnija. Sutaupius lėšų remontuojant Stadiono g. ir Globos namų automobilių stovėjimo aikštelę į objektų sąrašą įrašytas naujas objektas – Ištisinės asfaltbetonio dangos Šlaito ir Kalnų g. paprastasis remontas, kurio vertė 23500 Eur. Padidinta gatvių horizontaliojo ženklinimo darbų suma iki 15442 Eur (buvo 12300 Eur).
Ašmintos seniūnija. Strielčių kaime Darželio g. remonto darbų suma padidinta iki 42000 Eur.
Išlaužo seniūnija. Liepų g. rekonstrukcijos suma sumažinta nuo 21000 Eur iki 16583 Eur, už 16583 Eur įrengta lietaus nuotakynė. Už 4417 Eur sumą būtų pradėti tik gatvės ardymo darbai ir žiemos laikotarpiu gatvė būtų neišvažiuojama, todėl 4417 Eur skolinami Veiverių sen. automobilių stovėjimo aikštelės ir pėsčiųjų takų prie Veiverių T. Žilinsko gimnazijos darbams užbaigti. Kitais metais ši suma bus sugrąžinta Išlaužo seniūnijai. Atliekant Dainavos g. remonto darbus, buvo sutaupyta 795 Eur ir šios lėšos skirtos Išlaužo sen. kelių priežiūrai.
Jiezno seniūnija. Vėžionių k. Lankų g. remonto suma padidinta iki 17994 Eur (iš priežiūros lėšų skirta 2994 Eur suma). 
Pakuonio seniūnija. Pakuonio objektų lėšos koreguotos pagal faktiškai atliktus darbų kiekius. 
Stakliškių seniūnija. Įrašytas naujas objektas – Klevų g. pralaidos remontas, kurio suma 5990 Eur. Šios lėšos paimtos iš priežiūrai skirtų lėšų, kiti koregavimai atlikti pagal faktiškus darbų kiekius. 
Šilavoto seniūnija. Kelio SI-68 (Ąžuolų g.) kapitalinio remonto darbai dėl lietingų orų bus atliekami kitais metais. 17000 Eur skolinami Ašmintos sen. Strielčių k. Darželio g. remonto darbams. 11000 Eur skolinami Veiverių sen. automobilių stovėjimo aikštelės ir pėsčiųjų takų prie Veiverių T. Žilinsko gimnazijos darbams užbaigti. Kitais metais skolos bus grąžintos.
Veiverių seniūnija. Mažųjų Zariškių k. Upės g.  kelio atitvarams įrengti skirtos lėšos – 3000 Eur po viešųjų pirkimų sumažintos iki 2455 Eur. 545 Eur suma skirta Veiverių seniūnijos kelių priežiūrai. Veiverių sen. automobilių stovėjimo aikštelės ir pėsčiųjų takų prie Veiverių T. Žilinsko gimnazijos darbų vertė padidinta iki 88579 Eur. 
Visos kitos nedidelės korektūros atliktos pagal faktiškai įvykdytus darbus.


Vyriausiasis specialistas,
laikinai einantis skyriaus vedėjo pareigas	                                                 Dainius Sodaitis

